PMIndiaData/PMIndiaSum huggingface dataset:
وزیر اعظم نے پیلی بھیت میں ہوئے حادثے کی وجہ سے جان گنوانے والوں کے لواحقین کے لیے معاوضے کو منظوری دی

وزیر اعظم جناب نریندر مودی نے پیلی بھیت میں ہوئے حادثے کی وجہ سے جان گنوانے والوں کے لواحقین کے لیے معاوضے کو منظوری دے دی ہے وزیر اعظم کے دفتر نے ایک ٹویٹ میں کہا: ”وزیراعظم نے پیلی بھیت میں حادثے کی وجہ سے اپنی جان گنوانے والوں کے لواحقین کے لیے پی ایم این آر ایف سے ہر ایک کنبے کو 2 لاکھ روپے کا معاوضہ دینے کی منظوری دی ہے۔ زخمیوں کو 50,000 روپے فی کس دیے جائیں گے۔“
وزیر اعظم نے پیرالمپکس کھیلوں میں مردوں کی ہائی جمپ ٹی47 میں نقرئی تمغہ جیتنے کے لئے نشاد کمار کو مبارکباد پیش کی

نئی دہلی، 29 اگست 2021: وزیر اعظم جناب نریندر مودی نے ٹوکیو میں پیرالمپکس کھیلوں میں مردوں کی ہائی جمپ ٹی 47 میں نقرئی تمغہ جیتنے کے لئے نشاد کمار کو مبارکباد پیش کی ہے۔ ایک ٹوئیٹ میں وزیر اعظم نے کہا؛ ’’ٹوکیو سے ایک اور اچھی خبر آئی ہے! بہت خوش ہوں کہ نشاد کمار نے مردوں کی ہائی جمپ ٹی 47 میں نقرئی تمغہ جیتا ہے۔ وہ غیرمعمولی صلاحیتوں کے حامل ایک ثابت قدم ایتھلیٹ ہیں ۔ انہیں مبارکباد۔ # پیرالمپکس‘‘
مرکزی کابینہ نے انڈیا پورٹس گلوبل لمیٹیڈ  ( آئی پی جی ایل ) کو ڈی پی ای رہنما خطوط کی اطلاق پذیری سے مستثنیٰ قرار دینے کو منظوری دی

نئی دلّی ، 26 فروری / وزیر اعظم جناب نریندر مودی کی صدارت میں مرکزی کابینہ نے انڈیا پورٹس گلوبل لمیٹیڈ ( آئی پی جی ایل ) کو ڈی پی ای رہنما خطوط ( ریزرویشن اور نگرانی پالیسیوں کو چھوڑ کر ) کی اطلاق پذیری سے مستثنیٰ قرار دینے کو اپنی منظوری دے دی ہے ۔ انڈیا پورٹس گلوبل لمیٹیڈ ( آئی پی جی ایل ) کو کمپنیز ایکٹ ، 2013 کے تحت ایران میں چاہ بہار کے شاہد بہشتی بندر گاہ کی ترقی اور انتظام و انصرام کے لئے جہاز رانی کی وزارت کے انتظامی کنٹرول والے جواہر لعل نہرو پورٹ ٹرسٹ ( جے این پی ٹی ) اور دین دیال پورٹ ٹرسٹ ( ڈی پی ٹی ) ، [ سابقہ کاندلہ پورٹ ٹرسٹ ( کے پی ٹی ) ] کے ذریعے مشترکہ طور پر ایک خصوصی مقاصد کی حامل کمپنی کی حیثیت سے قائم کیا گیا ہے ۔ مشترکہ جامع پلان آف ایکشن ( جے سی پی او اے ) سے امریکہ کے باہر ہو جانے کے بعد 29 اکتوبر ، 2018 ء کو امور خارجہ کی وزارت نے جہاز رانی کی وزارت کو امریکی پابندیوں کے ممکنہ اثرات سے جے این پی ٹی اور ڈی پی ٹی کو باہر رکھنے کا مشورہ دیا ۔ اس کے مطابق اور با اختیار کمیٹی کی منظوری کے ساتھ 17 دسمبر ، 2018 ء کو جے این پی ٹی اور ڈی پی ٹی کے تمام حصص کو ساگر مالا ڈیولپمنٹ کمپنی لمیٹیڈ (ایس ڈی سی ایل ) کے ذریعے خرید لیا گیا ہے ۔ ایس ڈی سی ایل مرکزی زمرے کی ایک سرکاری کمپنی ( سی پی ایس ای ) ہے۔ اس طرح سے آئی پی جی ایل ، ایس ڈی سی ایل کی ذیلی کمپنی ہونے کے ناطے مرکزی زمرے کی ایک سرکاری کمپنی بن گئی ہے ۔ اس کے نتیجے میں ڈی پی ای کے رہنما خطوط تکنیکی اعتبار سے آئی پی جی ایل کے لئے بھی نافذ العمل ہیں ۔ چونکہ چاہ بہار بندر گاہ اسٹریٹیجک مقاصد کے ساتھ ملک کا پہلا بیرونِ ملک بندر گاہی پروجیکٹ ہے ۔ لہٰذا ، آئی پی جی ایل کو جہاز رانی اور امور خارجہ کی وزارت کے احکامات کی تعمیل کرتے ہوئے ایک بورڈ مینجمنٹ والی کمپنی کی حیثیت سے کام کرنے کو جاری رکھنے کی اجازت دینے کی فوری ضرورت ہے ۔ اس کے لئے نافذ العمل ڈی پی ای رہنما خطوط کو پانچ سال کی مدت کے لئے کالعدم قرار دینا ضروری ہے ۔ اسی کے مطابق ، جہاز رانی کی وزارت نے آئی پی جی ایل کو ڈی ی ای رہنما خطوط کی اطلاق پذیری سے مستثنیٰ رکھنے کی درخواست کی تھی تاکہ پروجیکٹ پر موثر طریقے سے عمل آوری ہو سکے ۔ ۔۔۔۔۔۔۔۔۔۔۔۔۔۔۔۔۔۔۔ ( م ن ۔ م ع ۔ ع ا )
نتائج کی فہرست  : مالدیپ کے صدر کا بھارت کاسرکاری دورہ

پروجیکٹس کاجائزہ / سنگ بنیاد 1.گریٹر مالے کنکٹویٹی پروجیکٹ کے لئے پہلا کنکریٹ کاڈالا جانا۔ ہندوستان کی مدد سے 500 ملین امریکی ڈالر کا پروجیکٹ مستقل کاموں کی شروعات کاموقع ۔ 2. ہلہومالی میں 400 سوشل ہاؤسنگ یونٹس کی تعمیر سے متعلق پیش رفت کاجائزہ جس کےلئے 227 ملین ا مریکی ڈالر کی مالی امداد ایگزم بینک آف انڈیا بائرس کریڈٹ فا ئنانس کے تحت کی گئی ہے ۔ 3. ہندوستان مالدیپ کے ترقیاتی تعاون کاجائزہ جس میں 34 جزائر میں پانی اورصفائی ستھرائی ، ا ڈو سڑکوں اوربحالی کے علاوہ جمعہ مسجدکی بحالی کے پروجکٹس شامل ہیں۔ یہ سمجھوتے اورمفاہمت ناموں کاتبادلہ 1.صلاحیت سازی اور این آئی آر ڈی پی آر ہندستان اور مالدیپ کی مقامی سرکاری ا تھارٹی کے درمیان مالدیپ کی خواتین کی ترقی کمیٹی اورلوکل کونسلس کے ممبروں کی صلاحیت سازی اور تربیت سے متعلق مفاہمت نامہ ۔ 2.مالدیپ کی ماہی پروری کی وزارت اور ہندوستان کے آئی این سی او آئی ایس کے درمیان بحری سائنسی تحقیق اورڈیٹا ایک دوسرے کو مشترک کرنےکے علاوہ امکانی فشنگ زون کی پیش گوئی کی صلاحیت سازی میں اشتراک سے متعلق مفاہمت نامہ ۔ 3. سی ای آر ٹی – ہندوستان اور این سی آئی ٹی مالدیپ کے درمیان سائبرسیکورٹی کے شعبے میں تعاون کے لئے مفاہمت نامہ ۔ 4. این ڈی ایم اے ہندوستان اور ین ڈی ا یم اے مالدیپ کے درمیان آفات کے بندوبست کےشعبےمیں تعاون کےلئےمفاہمت نامہ ۔ 5. ایگزم بینک انڈیا اور مالدیپ کی وزارت خزانہ کے درمیان مالدیپ میں پولیس بنیادی ڈھانچے کے لئے 41 ملین امریکی ڈالر کا بایرس کریڈٹ فائنانسنگ کاسمجھوتہ ۔ 6.ہلہومالے میں تعمیر کئے جانےوالے اضافی 2000 سوشل ہاؤسنگ یونٹس کےلئے 119ملین امریکی ڈالر کی بایرس کریڈٹ فنڈنگ منظوری سے متعلق مالدیپ کی وزارت خزانہ اورہندوستان کے ایگزم بینک کے ذریعہ اقرارنامہ ۔ اعلانات مالدیپ میں بنیادی ڈھانچے کے منصوبوں کی مالی اعانت کے لیے 100 ملین امریکی ڈالر کی نئی لائن آف کریڈٹ کی توسیع۔ 2. لائن آف کریڈٹ کے تحت 128 ملین امریکی ڈالر کےہنیمادھو ہوائی اڈے کے ترقیاتی منصوبے کے لیے ای پی سی ٹھیکہ دینے کی منظوری 3. ڈی پی آر کی منظوری اور لائن آف کریڈٹ کے تحت 324 ملین امریکی ڈالر کے گلہی فہلوبندگاہ کے ترقیاتی منصوبے کے ٹینڈرنگ کے عمل کا آغاز 4. لائن آف کریڈٹ کے تحت 30 ملین امریکی ڈالر کے کینسر ہسپتال کے منصوبے کے لیے فزیبلٹی رپورٹ اور مالیاتی بندش کی منظوری 5.ہلہومالے میں اضافی 2,000 سوشل ہاؤسنگ یونٹس کے لیے ا یگزم بینک آف انڈیا کی جانب سے کے ذریعے 119 ملین امریکی ڈالر کے بایرس کی قرض کی فراہمی 6. مالدیپ سے ہندوستان کو ڈیوٹی فری ٹونا برآمد کرنے کی سہولت 7. مالدیپ کی قومی دفاعی فورس کو پہلے فراہم کردہ جہاز سی جی ایس -ہوراوے کے متبادل جہاز کی فراہمی 8. مالدیپ کی قومی دفاعی فورس کو دوسرے لینڈنگ کرافٹ اسالٹ (ایل سی اے) کی فراہمی 9. مالدیپ کی نیشنل ڈیفنس فورس کو 24 یوٹیلیٹی گاڑیوں کا تحفہ
وزیر اعظم نے جناب بی ایس بومائی کو کرناٹک کے وزیر اعلیٰ کی حیثیت سے حلف لینے پر مبارکباد پیش کی

نئی دہلی، 28 جولائی، 2021: وزیر اعظم جناب نریندر مودی نے جناب بی ایس بومائی کو، کرناٹک کے وزیر اعلیٰ کی حیثیت سے حلف لینے پر مبارکباد پیش کی۔ ایک ٹوئیٹ میں وزیر اعظم نے کہا، ’’کرناٹک کے وزیر اعلیٰ کی حیثیت سے حلف لینے پر جناب @ بی ایس بومائی کو مبارکباد۔ ان کے پاس قانون سازی اور انتظامیہ سے متعلق زبردست تجربہ ہے۔ مجھے یقین ہے کہ وہ ہماری حکومت کے ذریعہ ریاست میں کیے گئے غیر معمولی کام کو آگے بڑھائیں گے۔ ایک بارآور مدت کار کے لئے نیک خواہشات۔‘‘
کامن ویلتھ گیمز 2022 میں ہندوستانی خواتین کی ہاکی ٹیم کے  کانسے کا  تمغہ جیتنے پر وزیر اعظم نے فخر کا اظہار کیا

وزیر اعظم جناب نریندر مودی نے کامن ویلتھ گیمز 2022 میں نیوزی لینڈ کو شکست دے کر ، ہندوستانی خواتین کی ہاکی ٹیم کے کانسے کا تمغہ جیتنے پر فخر کا اظہار کیا ہے۔ وزیر اعظم نے ٹوئٹ کیا؛ ’’ہاکی کے ساتھ ہندوستان کا بہت خاص رشتہ ہے،لہٰذا اس طرح ، یہ یقینی ہے کہ ہر ہندوستانی کو ہماری خواتین کی ہاکی ٹیم کے ذریعے کانسے کا تمغہ جیتنے پر فخر ہے۔ یہ کہیں سالوں میں پہلی بار ہے جب خواتین کی ٹیم کامن ویلتھ گیمز کےپوڈیم پر ہے۔ ٹیم پر فخر ہے!#چیئر فار انڈیا‘‘
کابینہ نے بھارت کے آئی سی اے آئی اور ملائیشیا کے ایم آئی سی پی اے کے درمیان باہمی شناخت کے معاہدہ کو منظوری دی

نئی دہلی، 21 اکتوبر: وزیر اعظم نریندر مودی کی صدارت میں ہوئی مرکزی کابینہ کی میٹنگ میں انسٹی ٹیوٹ آف چارٹرڈ اکاؤنٹینٹس آف انڈیا (آئی سی اے آئی) اور ملیشین انسٹی ٹیوٹ آف سرٹیفائیڈ پبلک اکاؤنٹینٹس (ایم آئی سی پی اے) کے درمیان باہمی شناخت کے معاہدہ کو منظوری دی گئی۔ اس سے ان دونوں اداروں میں سے کسی بھی ایک کے قابل چارٹرڈ اکاؤنٹینٹس ارکان کو اپنی موجودہ اکاؤنٹینسی کی لیاقت کے مجموعی نمبرات کی بنیاد پر دوسرے انسٹی ٹیوٹ میں داخلہ لینے کا موقع ملے گا۔ نفاذ کی حکمت عملی اور اہداف: آئی سی اے آئی اور ایم آئی سی پی اے ایک دوسرے کی لیاقت کو تسلیم کرنے کے لیے باہم معاہدہ کریں گے۔ وہ ایک دوسرے کے مجموعی طور پر قابل ارکان کو امتحان کے مخصوص ماڈیول اور متعینہ بنیاد پر اپنے یہاں داخلہ دیں گے۔ مجوزہ مفاہمت نامہ (ایم او یو) میں ان دونوں پیشہ ورانہ اداروں کے ان چارٹرڈ اکاؤنٹینٹ ارکان کو شامل کیا جائے گا، جنہوں نے، تعلیم، امتحان، اخلاقی برتاؤ اور عملی مشق سمیت ان دونوں اداروں کی رکنیت کی لازمیت کو پورا کر لیا ہے۔ آئی سی اے آئی اور ایم آئی سی پی اے دونوں اپنی لیاقت / داخلہ کی لازمیت، کانٹی نیوئنگ پروفیشنل ڈیولپمنٹ (سی پی ڈی) پالیسی، رعایتیں اور کسی بھی دیگر متعلقہ معاملے میں ہوئی تبدیلیوں کی اطلاع دیں گے۔ بڑا اثر: آئی سی اے آئی ایشیا بحرالکاہل خطہ میں واقع اداروں کے ساتھ دو طرفہ تعاون قائم کرنے کی منشا رکھتا ہے، اس لیے وہ ایم آئی سی پی اے کے ساتھ مفاہمت نامہ پر دستخط کرنا چاہتا ہے۔ اس عالمی ماحول میں اکاؤنٹینسی کے پیشہ کے سامنے موجود نئی چنوتیوں کا مقابلہ کرنے کے موقع کا فائدہ اٹھا کر یہ دونوں اکاؤنٹینسی ادارے قائدانہ رول ادا کر سکتے ہیں۔ ان دونوں ریگولیٹری اداروں کے درمیان باقاعدہ معاہدہ سے دونوں جانب کی اکاؤنٹینسی برادری کے درمیان بہتر ہم آہنگی اور وسیع قبولیت میں اضافہ ہوگا اور مزید تجارتی مواقع کے فروغ کا راستہ ہموار ہوگا۔ پس منظر: انسٹی ٹیوٹ آف چارٹرڈ اکاؤنٹینٹس آف انڈیا ایک آئینی ادارہ ہے، جسے ’دی چارٹرڈ اکاؤنٹینٹس ایکٹ، 1949‘ کے تحت قائم کیا گیا تھا۔ اس کا کام بھارت میں چارٹرڈ اکاؤنٹینسی کے پیشہ کو باضابطہ کرنا ہے۔ ملیشین انسٹی ٹیوٹ آف سرٹیفائیڈ پبلک اکاؤنٹینٹس کمپنی، ملائیشیا کے کمپنیز ایکٹ، 1965 کے تحت کام کرتی ہے۔
گروگوبند سنگھ کے پرکاش پرو پر وزیراعظم کی مبارک باد

نئی دلی،2جنوری۔ وزیراعظم جناب نریندر مودی نے آنجہانی گروگوبند سنگھ جی کے پرکاش پرو پر مبارک باد دی ہے۔ اپنی مبارک باد کے پیغام میں وزیراعظم نےکہا کہ ہم گروگوبند سنگھ جی کے پرکاش پرو پر سر جھکاتے ہیں اور انہیں سلام عقیدت پیش کرتے ہیں۔ ۔۔۔۔۔۔۔۔۔۔۔ م ن ۔س ش۔ ت ع۔
وزیر اعظم کل اندور میں پرواسی بھارتیہ دیوس میں شرکت کریں گے

وزیر اعظم جناب نریندر مودی پرواسی بھارتیہ دیوس کے موقع پر کل اندور میں ہوں گے۔ انہوں نے ٹویٹ کیا: "پراواسی بھارتیہ دیوس کے موقع پر کل 9 جنوری کو اندور کے متحرک شہر میں آنے کے منتظر ہیں۔ یہ ہمارے ڈائیسپورا کے ساتھ رابطے کو گہرا کرنے کا ایک بہترین موقع ہے، جس نے عالمی سطح پر خود کی ایک ممتاز پہچان بنائی ہے۔"
ٹیم اور کوچوں کو اُن کی واپسی پر وزیر اعظم کی رہائش گاہ پر مدعو کیا گیا

نئی دہلی:15؍مئی2022: وزیر اعظم جناب نریندر مودی نے آج تھامس کپ میں تاریخی کامیابی حاصل کرنے والی ہندوستانی بیڈ منٹن ٹیم سے فون پر بات چیت کی۔ وزیر اعظم نے ٹیم کو مبارکباد دی اور کہا کہ کھیل تجزیہ کاروں کو اسے ہندوستان کی اعلیٰ ترین کھیل کامیابی کے طورپر شمار کرنا ہوگا۔ انہوں نے کہا کہ انہیں اس بات کی خاص طورپر خوشی ہے کہ ٹیم ایک بھی راؤنڈ نہیں ہاری۔ وزیر اعظم نے کھلاڑیوں سے پوچھا کہ کس سطح پر اُنہیں لگا کہ وہ جیتیں گے۔کِدامبی سریکانت نے انہیں بتایا کہ کوارٹر فائنل کے بعد اِسے آخر تک دیکھنے کا ٹیم کا پختہ عہد بہت مضبوط ہوگیا۔ انہوں نے وزیر اعظم سے یہ بھی کہا کہ ٹیم جذبے نے بھی مدد کی اور ہر کھلاڑی نے اپنا صد فیصد دیا۔ وزیر اعظم نے کہا کہ کوچ بھی ستائش کے مستحق ہے۔ وزیر اعظم نے لکشیہ سین سے کہا کہ انہیں الموڑا سے بال مٹھائی دینی ہوگی۔ اس شٹلرکا تعلق اتراکھنڈ کے دیو بھومی سے ہے۔وزیر اعظم نے کہا کہ لکشیہ تیسری نسل کا کھلاڑی ہے۔ لکشیہ سین نے بتایا کہ ٹورنامنٹ کے دوران ان کے والد موجود تھے۔ انہوں نے سری کانت کی بات کی تائید کرتے ہوئے کہا کہ کوارٹر فائنل کے بعد جیت میں یقین اور بھی پختہ ہوگیا۔ ایچ ایس پرنائے نے یہ بھی کہا کہ کوارٹر فائنل جیتنا بے حد ضروری ہے۔ اسے جیتنے کے بعد صاف ہوگیا کہ ہندوستانی ٹیم کسی بھی ٹیم سے بھڑنے کی حالت میں ہے۔ انہوں نے کہا کہ ٹیم کی حمایت کا نتیجہ ملیشیا جیسی مضبوط ٹیم کو ہرانا ہے۔وزیر اعظم نے ساتوک سائی راج رنکی ریڈی اور چراغ شیٹی کو بھی ان کی جیت کے لئے مبارکباد دی۔وزیر اعظم چراغ شیٹی کے ساتھ مراٹھی میں گفتگو کی ، جنہوں نے انہیں بتایا کہ عالمی چمپئن بننے اور وہ بھی ہندوستان کے عالمی چمپئن بننے سے بہتر کچھ نہیں تھا۔ ’’آپ سب نے اتنی اہم کامیابی حاصل کی ہے، پوری ٹیم مبارکباد کی مستحق ہے۔‘‘ہندوستان لوٹنے پر وزیر اعظم نے انہیں ان کے ٹرینروں کے ساتھ اپنی رہائش گاہ پر مدعو کیا ، کیونکہ وہ ان سے بات کرنا اور ان کے تجربات سے آشنا ہونا چاہتے ہیں۔ وزیر اعظم نے نوجوان ایتھلیٹوں اور بیڈمنٹن ، ٹیبل ٹینس یا تیراکی جیسے کھیلوں میں حصہ لینے والے چھوٹے بچوں کو فاتح ٹیم کا پیغام مانگا۔ سری کانت نے ٹیم کے لئے بات کی اور کہا کہ آج ہندوستان میں کھیلوں کو زبردست حمایت حاصل ہے۔ آج اسپورٹ اتھارٹی آف انڈیا حکومت کھیل فیڈریشن اور اعلیٰ سطح پر اولمپک پوڈیم منصوبہ ٹی او پی ایس کی کوششوں کے سبب کھلاڑی بہت اچھے جذبے کا احساس کررہے ہیں۔اگر ایسا ہی چلتا رہا تو ہمیں لگتا ہے کہ ہندوستان کو کئی اور چمپئن دیکھنے کو ملیں گے۔ انہوں نے اپنی پسند کے کھیلوں میں حصہ لینے والے چھوٹوں بچوں سے کہا کہ اگر وہ اپنا صد فیصد دے سکتے ہیں تو ہندوستان میں کھیل کے شعبے میں ان کے لئے زبردست حمایت ہے۔ اچھے کوچ اور بنیادی ڈھانچے ہیں، اگر وہ عہد بند ہیں، تو بین الاقوامی سطح پر اچھاکرسکتے ہیں۔ کیدامبی سری کانت نے کہا’’اگر وہ صد فیصد وقف کے ساتھ کام کرسکتے ہیں تو کامیابی یقیناً ان کے قدم چومے گی۔‘‘ وزیر اعظم نے کھلاڑیوں کے والدین کے لئے اپنا احترام اور اپنی ستائش کا اظہار کیا ، کیونکہ بچوں کو کھیل کے لئے متحرک کرتے رہنا اور آخر تک ان کے ساتھ کھڑے رہنا ایک چیلنج سے بھرا ہوا کام ہے۔آخر میں وزیر اعظم ان کے جشن اور ’بھارت ماتا کی جے‘کے نعرے میں شامل ہوئے۔
کرگل وجے دوس پر وزیراعظم نے مسلح فوجوں  کو خراج عقیدت پیش کیا

نئی دہلی،26 جولائی ، 2020 / وزیراعظم جناب نریندر مودی نے کرگل وجے دوس پر مسلح فوجوں کو خراج عقیدت پیش کیا۔ وزیر اعظم نے کہا کہ ‘‘کرگل وجے دوس پر ہم اپنی اُن مسلح فوجوں کی ہمت اور عزم کو یاد کرتے ہیں جنہوں نے 1999 میں ہمارے ملک کی ثابت قدمی سے حفاظت کی۔ ان کی شجاعت ، آنے والی پیڑھیوں کے لیے جذبے کا سبب بنتی رہے گی۔’’ ۔۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔
وزیر اعظم نے  ٹی بی کے خاتمے  ’’ ای این ڈی                                   ٹی بی ‘‘  کے سربراہ اجتماع کے افتتاحی اجلاس سے خطاب کیا

نئی دہلی ، 13 مارچ ۔وزیراعظم جناب نریندر مودی نے نئی دلی میں ٹی بی کے مرض کے خاتمے ’’ای این ڈی ٹی بی ‘‘ کے موضوع پر سربراہ اجتماع کے افتتاحی اجلاس سے خطاب کیا ۔ اس موقع پر وزیر اعظم نے اپنی تقریر میں اپنے اس اعتماد کا اظہار کیا کہ ’’ دہلی ای این ڈی ٹی بی ‘‘ کا اجتماع ٹی بی کے مرض کے مکمل خاتمے کی سمت میں ایک یادگار اجتماع ثابت ہوگا۔انہوں نے کہا کہ اس مرض کے مکمل خاتمے کے لئے کیا جانے والا ہراقدام غریبوں کی زندگی میں بہتری پیدا کرنے سے وابستہ ہے ۔ وزیر اعظم نے اس موقع پر یہ اہم اعلان بھی کیا کہ ہندوستان نے 2025 تک ٹی بی کے مرض کے مکمل خاتمے کا نشانہ مقرر کیا ہے جبکہ عالمی سطح پر ٹی بی کے مکمل خاتمے کا آخری سال 2030 رکھا گیا ہے ۔انہوں نے کہاکہ سرکار اس نشانے کے حصول کے لئے جامع طریقے سے کام کررہی ہے ۔انہوں نے کہا کہ اس سلسلے میں سرکاروں کو کلیدی کردار انجام دینا ہے اور انہوں نے اس مہم میں شرکت کے لئے تمام وزرائے اعلیٰ کو ذاتی طورسے خطوط لکھے ہیں ۔ انہوں نے کہا کہ ٹی بی کے مرض کا ابتدائی علاج کرنے والے ڈاکٹر اورملازمین اس مرض کے مکمل خاتمے کی مہم کے کلیدی حصے کی حیثیت رکھتے ہیں ۔ اس کے ساتھ ہی وہ مریض جو اس مرض سے نجات پاچکے ہیں وہ بھی دیگر لوگوں کی حوصلہ افزائی کرسکتے ہیں۔ اس سلسلے میں وزیر اعظم نے مشن اندر دھنش اور سؤچھ بھارت کی مثالیں پیش کرکے بتایا کہ مرکزی سرکار کس طرح اس مرض کے مکمل خاتمے کے مطلوبہ نشانے کے حصول کے لئے تیز رفتاری سے کام کررہی ہے ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش۔ رم
بجٹ اجلاس سے قبل 31جنوری 2019 کو میڈیا کے لئے وزیر اعظم کا بیان

نئی دہلی۔31؍جنوری۔آپ سب کو 2019 کی بہت بہت نیک خواہشات۔ آج بجٹ اجلاس شروع ہورہا ہے، اب سے کچھ دیر بعد عزت مآب صدر جمہوریہ ہند پارلیمنٹ کے دونوں ایوانوں کے مشترکہ اجلاس سے خطاب کریں گے۔ پچھلی بار ایوان کا رخ ہم سب نے دیکھا ہے۔ آج ملک میں ایک بیداری ہے۔ ہر شخص ایوان کی سرگرمیوں کو بہت باریکی سے دیکھتا ہے۔ آج ملک کے چھوٹے اور موٹے واقعہ کی رسائی بہت دور تک ہے۔ سبھی عام لوگوں تک بات پہنچ جاتی ہے اور اس پر دسکشن میں جس کو دلچسپی نہیں ہوتی ہے، جن کا ڈبیٹ میں انٹرسٹ نہیں ہوتا ہے، ان کے تئیں سماج میں فطری ناراضگی پیدا ہوجاتی ہے۔ میں امید کرتا ہوں کہ ہمارے سبھی عزت مآب ممبران پارلیمنٹ ان جذبات کو سامنے رکھتے ہوئے اس بجٹ اجلاس میں گہرائی اور تفصیل سے اور معلومات سے آراستہ بحث میں حصہ لیں۔ اپنے نظریات رکھیں، ایوان کو فائدہ پہنچائیں اور سرکار کو بھی فائدہ پہنچائیں۔ ہمارے پاس ایوان کے اس اجلاس میں جتنا بھی کام ہے اس کا زیادہ سے زیادہ استعمال ہم سبھی عزت مآب ممبران پارلیمنٹ کریں۔ مجھے آپ سے امید ہے اور میں یہ بھی جانتا ہوں کہ اب جب کہ آپ لوگوں کو اپنے اپنے علاقوں میں جانا ہے تو ایسی صورت میں ایوان کی بہتر اور کارآمد کارکردگی کا فائدہ اپنے اپنے علاقوں میں بھی ہونا چاہئے۔ اس کا ایک سود مند فائدہ میدان میں بھی ممبران کو دیکھنے کے طریقے میں بھی نظر آنا چاہئے۔ مجھے یقین ہے کہ اِس سنجیدگی کو سبھی لوگ تسلیم کریں گے۔ سب کا ساتھ سب کا وکاس کے اصول کو لے کر ہم چل رہیں ہیں اور آگے بھی چلنے کے لئے عہد بستہ ہیں۔ ایوان نے بھی سب کا ساتھ لے کر ملک کی ترقی کے لئے کام کرنے کے فیصلوں میں بھی ہم آگے بڑھنا چاہتے ہیں۔ ہماری پوری کوشش رہے گی کہ ہم ہر معاملے پر گفتگو کرنے کے لئے تیار ہیں۔ میں دل سے اس بحث کا خیر مقدم کروں گا۔ ایوان کی کارروائی بے روک ٹوک سے بخوبی چلے، اس کا بھی خیر مقدم کروں گا۔ یہاں سبھی ممبران مل کر مستقبل کے ہندوستان کی تعمیر میں کچھ نہ کچھ تعاون دینے کا افتخار حاصل کرے۔ بہت بہت شکریہ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ج م۔ ع ر
مرکزی کابینہ نے بہت اونچے پہاڑی علاقوں  میں رہنے  اورادویات کے سلسلے  میں  مشترکہ  تحقیقی کام کے سلسلے  میں  بھارت اور کرغستان کے درمیان   تعاون میں   مفاہمت  کی منظوری دی

نئیدہلی13جون۔مرکزی کابینہ نے جس کی میٹنگ کی صدارت وزیر اعظم جناب نریندر مودی نے کی ، بہت اونچے پہاڑی علاقوں میں رہنے اور ادویات کے سلسلے میں مشترکہ تحقیقی کام کے سلسلے میں بھارت اورکرغستان کے درمیان تعاون میں مفاہمت کی منظوری دی ہے ، جس کا مقصد سائنس اور ادویات خاص طور پر بہت اونچے پہاڑی علاقوں میں رہائش رکھنے اور وہاں کی ضرورت کے مطابق ادویات استعمال کرنے کے بارے میں باہمی تعلقات کو فروغ دینا اور انہیں مزید مستحکم بنانا ہے ۔ باہمی تعاون کی اس مفاہمت سے اونچے پہاڑی علاقوں میں رہنے والے فوجیوں کے جسمانی اور ذہنی حالات کو سمجھنے اور وہاں رہنے کی وجہ سے ذہنی پریشانیوں کو کم کرنے میں مددملے گی۔ ان پریشانیوں کو بھارت اورکرغستان کے فوجیوں نیزدیگر لوگوں کے لئے یوگا اور جڑی بوٹیوں وغیرہ کے استعمال سے آسان بنایا جاسکتا ہے ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ج ۔رم
وزیراعظم جھانسی میں راشٹریہ رکھشا سمرپن پرو کی تقریب میں، دفاع کے شعبے میں آتم نربھر بھارت کی حوصلہ  افزائی کے لئے 19 نومبر کو اترپردیش کا دورہ کریں گے

وزیراعظم جناب نریندر مودی، 19 نومبر 2021 کو تقریباً سوا پانچ بجے شام ،جھانسی اترپردیش کے اپنے دورے کے دوران راشٹریہ رکھشا سمرپن پرو میں دفاعی شعبے سے متعلق بہت سے پروگرام لانچ کریں گے اورانہیں قوم کے نام وقف کریں گے۔یہ پرو جھانسی میں 17 سے 19 نومبر تک آزادی کاامرت مہوتسو تقریبات کے حصے کے طور پر منایاجارہا ہے۔ دفاعی شعبے میں آتم نربھر بھارت کے جذبے کو بڑھاوا دینے کے لئے، وزیراعظم ملک میں ڈیزائن کئے ہوئے اور تیار شدہ آلات جنگ باضابطہ طور پر مسلح افواج کی تینوں شاخوں کے سربراہوں کے سپرد کریں گے۔اس سازو سامان میں ہندوستان ایرو نوٹکس لمٹیڈ(ایچ اے این) کا ڈیزائن اور تیار کردہ ہلکے جنگی ہیلی کاپٹر(ایل سی ایچ) ہوائی فوج کے سربراہ کے حوالے کئے جائیں گے۔ ڈرونس / یو اے ویز، جنہیں ہندوستانی اسٹارٹ اپس تیار کیا ہے، چیف آف آرمی اسٹاف کے سپرد کئے جائیں گے اور ڈی آر ڈی او کے ڈیزائن پر مبنی اور بھارت الیکٹرانکس لمٹیڈ(بی ای ایل) کے ذریعہ تیار کردہ بحری جہازوں پر استعمال کے لئے جدید الیکٹرانک وار فیئر سوٹ بحریہ کے سربراہ کو سونپیں جائیں گے۔ایل سی ایچ میں موثر جنگی خصوصیات والی جدید ٹیکنالوجیاں اوراسٹیلتھ خصوصیات شامل ہیں۔ہندوستانی مسلح افواج کے ذریعہ بھارتی یواے ویز کی تنصیب سے بھارتی ڈرون صنعتی نظام کی پختگی میں اضافے کا ثبوت ملتا ہے۔جدید ای ڈبلیو سوٹ کااستعمال مختلف قسم کے بحری جہازوں میں کیاجائے گا۔ جن میں ڈیسٹرائر اور فریگیٹ وغیرہ شامل ہیں۔ وزیراعظم یوپی دفاعی صنعتی راہ داری کی جھانسی شاخ میں 400 کروڑ روپے کی لاگت والے پروجیکٹ کا سنگ بنیاد رکھیں گے۔اس پروجیکٹ کو بھارت ڈائنامکس لمٹیڈ کی طرف سے ایک فیکٹری قائم کرنے کے لئے مکمل کیاجارہا ہے تاکہ ٹینک شکن میزائلوں کے لئے پروپلشن سسٹم تیار کیاجاسکے۔ وزیراعظم این سی سی ایلومنائی کو این سی سی کے ساتھ دوبارہ سے جڑنے میں مدد کرنے کے لئے ایک با ضابطہ پلیٹ فارم فراہم کرنے کی غرض سے، این سی سی ایلومنائی ایسوسی سیشن لانچ کریں گے۔یہ ایسوسی ایشن این سی سی کے اہداف میں اضافہ کرے گی اور قوم کی تعمیر میں تعاون دے گی۔اس کے ذریعہ وزیراعظم کا، جو کہ این سی سی کے ایک سابق کیڈٹ ہیں، ایسوسی ایشن کے سب سے پہلے رکن کی حیثیت سے اندراج کرے گی۔ وزیراعظم این سی سی کیڈٹس کے لئے سیمولیشن ٹریننگ کا ایک قومی پروگرام لانچ کریں گے، جس کا مقصد این سی سی کی تینوں شاخوں کے لئے سیمولیشن کی تربیتی سہولیات میں اضافہ کرنا ہے۔اس میں آرمی شاخ کے لئے رائفلر فائرنگ سمولیٹرس، فضائیہ کی شاخ کے لئے مائیکرو لائٹ فلائنگ سمولیٹرس اور بحریہ کی شاخ کے لئے روونگ سمولیٹرس شامل ہیں۔ وزیراعظم نیشنل وار میموریل میں برقی طاقت والے کیاسک قوم کے نام وقف کریں گے۔جس کی مدد سے وہاں آنے والے لوگ شہداء کو صرف ایک بٹن دباکر عقیدت کے پھول چڑھاسکیں گے۔
ٹیکہ لگوانے والوں  کی تعداد 50 کروڑ سے تجاوز کرجانے پر کووڈ ۔ 19 کے خلاف بھارت کی لڑائی  کو زبردست تحریک ملی : وزیراعظم

نئی دہلی، 6 اگست 2021، وزیراعظم جناب نریندر مودی نے کہا ہے کہ ٹیکہ لگوانے والوں کی تعداد 50 کروڑ سے تجاوز کرجانے پر بھارت کی امید پیدا ہوئی ہے اور ’سب کے لئے ویکسین، سب کے لئے مفت تحریک‘ کے تحت ملک کے تمام شہریوں کا ٹیکہ لگوانا یقینی ہوا ہے۔ ایک ٹوئٹ میں وزیراعظم نے کہا: ’’کووڈ ۔ 19 کے خلاف بھارت کی لڑائی کو زبردست تحریک ملی ٹیکہ لگوانے والوں کی تعداد 50 کروڑ سے تجاوز کرگئی ہے۔ ہمیں امید ہے کہ ہم اس کامیابی سے تحریک لیں گے اور #سب کو ویکسین، مفتی ویکسین موومنٹ کے تحت ہمارے شہری ویکسین لگوانے کو یقینی بنائیں گے‘‘ ۔۔۔۔۔۔۔۔۔۔۔ ش ح۔ا گ۔ن ا۔
پارلیمنٹ کے بجٹ اجلاس سے قبل وزیراعظم کی جانب سے میڈیا کو دیے گئے بیان کا متن

نئی دہلی۔29؍جنوری۔گزشتہ اجلاس میں، سپریم کورٹ کے حکم کے باوجود،تین طلاق (طلاق ثلاثہ) پارلیمنٹ میں ہم منظور نہیں کراپائے۔ میں امید کرتا ہوں اور میں ملک کے سبھی سیاسی پارٹیوں سے منکسرانہ اپیل کرتا ہوں کہ اس اجلاس میں ،تین طلاق، خواتین کے، خصوصاً مسلم خواتین کے حق کے تحفظ کے اس فیصلے کو ہم سب منظور کریں اور 2018 کے نئے سال کا ایک عمدہ تحفہ یا سوغات ہماری مسلم خواتین کو ہم دیں۔ بجٹ اجلاس ازحد اہم ہوتا ہے ، پوری دنیا جب بھارت کی معیشت کے تئیں بہت پُرامید ہے ، بھارت کا راستہ ، بھارت کی ترقی پردنیا کی سبھی قرض درجہ بندی ایجنسیاں ہوں، عالمی بینک ہو، آئی ایم ایف ہو،بہت ہی مثبت اپنی آراء دیتے رہے ہیں۔ یہ بجٹ ملک کی تیز رفتار سے آگے بڑھ رہی معیشت کو ایک نئی توانائی دینے والا ،ملک کے عام سے عام انسان کی امیدوں ، تمناؤں کی تکمیل کرنے والا بجٹ آئے گا اور بجٹ کے بعد ایک مہینےبھر مختلف کمیٹیوں میں بجٹ کا وسیع تجزیہ ہوتا ہے۔ تجربہ یہ ہے کہ ان کمیٹیوں میں پارٹی سے اوپر ملک ہوتا ہے۔ سبھی پارٹیوں کے لوگ برسراقتدار پارٹی کے لوگ بھی کمیاں اجاگر کرتے ہیں اور حزب مخالف کے برادران اس کی خوبیوں کو اجاگر کرتے ہیں۔ ایک طرح سے بہت ہی صحتمند ماحول ہوتا ہے، صحتمند صورتحال ہوتی ہے۔ کل جب کُل پارٹی میٹنگ منعقد ہوئی تو میں نے اصرار کیا کہ ہم اس مہینے کی ، جو مباحثے کا اجلاس رہتا ہے، کمیٹیوں کے اندر اس کا بھرپور استعمال کریں اور بجٹ کا زیادہ سے زیادہ فائدہ ملک کے عام انسان تک کیسے پہنچے، دبے کچلے ، نادار ، استحصال کے شکار محروم شخص کو کیسے حاصل ہو، گاؤں غریب کو کیسے ملے، کسان مزدور کو کیسے ملے ، اس پر ہم وسیع غور وخوض کریں ، مثبت تجاویز پیش کریں اور لائحہ عمل بناکر ہم آگے بڑھیں۔ بہت بہت شکریہ۔
وزیر اعظم نے لال بہادر شاستری کو ان کی جینتی پر خراج عقیدت پیش کیا

وزیر اعظم جناب نریندر مودی نے سابق وزیر اعظم لال بہادر شاستری جی کو ان کی جینتی پر خراج عقیدت پیش کیا ہے۔ وزیر اعظم نے لال بہادر شاستری سے متعلق اپنے خیالات کا ایک ویڈیو بھی شیئر کیا۔ جناب مودی نے دہلی میں پردھان منتری سنگھرالیہ میں لال بہادر شاستری کی گیلری سے کچھ جھلکیاں بھی شیئر کیں، جن میں وزیر اعظم کے طور پر ان کی زندگی کے سفر اور کامیابیوں کو دکھایا گیا ہے۔ ایک ٹویٹ میں، وزیر اعظم نے کہا؛ ’’لال بہادر شاستری جی کو ان کی سادگی اور فیصلہ کن صلاحیت کے لئے پورے ہندوستان میں سراہا جاتا ہے۔ ہماری تاریخ کے انتہائی اہم وقت میں ان کی سخت قیادت کو ہمیشہ یاد رکھا جائے گا۔ ان کی جینتی پر انہیں خراج عقیدت۔‘‘ ’’ آج، میں شاستری جی کی جینتی کے موقع پر میں دہلی کے پردھان منتری سنگھراہلیہ میں ان کی گیلری سے کچھ جھلکیاں بھی شیئر کر رہا ہوں، جس میں بطور وزیر اعظم ان کی زندگی کے سفر اور کامیابیوں کو دکھایا گیا ہے۔ اس سنگھرالیہ کو دیکھنے ضرور آئیں۔۔۔‘‘ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( 10948
یہ پروگرام ریاستی حکومت کے ذریعے ضلع میں چار کلیدی اسکیموں کے 100 فیصد مکمل ہونے کے جشن کے طور پر منعقد کیا جا رہا ہے

وزیر اعظم جناب نریندر مودی 12 مئی، 2022 کو صبح میں 10 بج کر 30 منٹ پر ویڈیو کانفرنسنگ کے ذریعے گجرات کے بھروچ میں منعقد ہونے والے ’اُتکرش سماروہ‘ سے خطاب کریں گے۔ یہ پروگرام ریاستی حکومت کے ذریعے ضلع میں چار کلیدی اسکیموں کے 100 فیصد مکمل ہونے کے جشن کے طور پر منعقد کیا جا رہا ہے، جس سے ضرورت مندوں کو بروقت مالی مدد فراہم کرنے میں مدد ملے گی۔ بھروچ کی ضلع انتظامیہ نے بیواؤں، بزرگوں اور بے سہارا شہریوں کو مدد فراہم کرنے والی اسکیموں کے مکمل طور پر نفاذ کو یقینی بنانے کے مقصد سے، اس سال یکم جنوری سے 31 مارچ تک ’اُتکرش پہل‘ کی مہم چلائی تھی۔ چاروں اسکیموں، یعنی ’گنگا سوروپ آرتھک سہائے یوجنا‘، ’اندرا گاندھی وردھ سہائے یوجنا‘، ’نرادھار وردھ آرتھک سہائے یوجنا‘ اور ’راشٹریہ کٹمب سہائے یوجنا‘ کے تحت کل 12854 مستفیدین کی نشاندہی کی گئی تھی۔ اس مہم کے دوران، جن لوگوں کو اسکیم سے فائدہ حاصل نہیں ہو رہا تھا ان کے بارے میں معلومات جمع کرنے کے لیے تعلقہ کی سطح پر وہاٹس ایپ ہیلپ لائن نمبروں کا اعلان کیا گیا تھا۔ ضلع کے تمام گاؤوں اور میونسپلٹی والے علاقوں کے وارڈوں میں اُتکرش کیمپ لگائے گئے تھے، جہاں ضروری کاغذات جمع کرانے والے درخواست گزاروں کو اسی جگہ منظوری دے دی گئی تھی۔ اس مہم کو مزید آگے بڑھانے والے اُتکرش کے معاونین کو اجرت بھی دی گئی تھی۔